CELEX: 31981R1203
Language: el
Date: 1981-05-05 00:00:00
Title: Κανονισμός (ΕΟΚ) αριθ. 1203/81 τής Επιτροπής τής 5ης Μαΐου 1981 περί τροποποιήσεως τού κανονισμού (ΕΟΚ) αριθ. 1598/77 «περί τών λεπτομερειών σχετικά μέ τή χορήγηση, σέ μειωμένη τιμή, γάλακτος καί ορισμένων γαλακτοκομικών προϊόντων σέ μαθητές σχολικών ιδρυμάτων»

Avis juridique important

|

31981R1203

Κανονισμός (ΕΟΚ) αριθ. 1203/81 τής Επιτροπής τής 5ης Μαΐου 1981 περί τροποποιήσεως τού κανονισμού (ΕΟΚ) αριθ. 1598/77 «περί τών λεπτομερειών σχετικά μέ τή χορήγηση, σέ μειωμένη τιμή, γάλακτος καί ορισμένων γαλακτοκομικών προϊόντων σέ μαθητές σχολικών ιδρυμάτων»  

Επίσημη Εφημερίδα αριθ. L 122 της 06/05/1981 σ. 0021

***** ΚΑΝΟΝΙΣΜΟΣ (ΕΟΚ) αριθ. 1203/81 ΤΗΣ ΕΠΙΤΡΟΠΗΣ  της 5ης Μαΐου 1981  περί τροποποιήσεως του κανονισμού (ΕΟΚ) αριθ. 1598/77 «περί των λεπτομερειών σχετικά με τη χορήγηση, σε μειωμένη τιμή, γάλακτος και ορισμένων γαλακτοκομικών προϊόντων σε μαθητές σχολικών ιδρυμάτων»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος (2),  τον κανονισμό (ΕΟΚ) αριθ. 1080/77 του Συμβουλίου της 17ης Μαΐου 1977 περί της χορηγήσεως, σε μειωμένη τιμή, γάλακτος και ορισμένων γαλακτοκομικών προϊόντων σε μαθητές σχολικών ιδρυμάτων (3), όπως τροποποιήθηκε τελευταία από τον κανονισμό (ΕΟΚ) αριθ. 856/81 (4), και ιδίως το άρθρο 4,  Εκτιμώντας:  ότι τα ποσά της κοινοτικής συνεισφοράς στη χρηματοδότηση των διαφόρων κατηγοριών γαλακτοκομικών προϊόντων που χορηγούνται στους μαθητές καθορίζονται στο άρθρο 4 παράγραφος 1 του κανονισμού (ΕΟΚ) αριθ. 1598/77 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2212/79 (6)· ότι, μετά την τροποποίηση του κανονισμού αριθ. 1080/77, πρέπει κατά συνέπεια να αναπροσαρμοσθούν τα προαναφερθέντα ποσά της κοινοτικής συνεισφοράς·  ότι η μέγιστη ποσότητα των 0,40 λίτρων την ημέρα ανά μαθητή, που αναφέρεται στο άρθρο 3 παράγραφος 1 του κανονισμού (ΕΟΚ) αριθ. 1598/77, δεν ανταποκρίνεται πλέον στην πρακτική θέσεως σε εμπορία του εν λόγω προϊόντος· ότι κρίνεται, ως εκ τούτου, αναγκαία η αύξηση της ποσότητας αυτής σε 0,50 λίτρα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1598/77 τροποποιείται ως ακολούθως:  1. Στο άρθρο 3 παράγραφος 1 η ποσότητα «0,40 λίτρα» αντικαθίσταται από την ποσότητα «0,50 λίτρα».  2. Στο αρθρο 4 παράγραφος 1:  - η ημερομηνία «1 Σεπτεμβρίου 1979» αντικαθίσταται με την ημερομηνία «1 Μαΐου 1981»,  - το ποσό «21,40 ECU» που αναφέρεται υπό α αντικαθίσταται με το ποσό «24,26 ECU»,  - το ποσό «12,35 ECU» που αναφέρεται υπό β αντικαθίσταται με το ποσό «14,00 ECU»,  - το ποσό «5,30 ECU» που αναφέρεται υπό γ αντικαθίσταται με το ποσό «6,01 ECU».  Άρθρο 2  Ο παρών κανονισμός αρχίζει να ισχύει την 1η Μαΐου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 5 Μαϊου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 291 της 19. 11. 1979, σ. 17.  (3) ΕΕ αριθ. L 131 της 26. 5. 1977, σ. 8.  (4) ΕΕ αριθ. L 90 της 4. 4. 1981, σ. 16.  (5) ΕΕ αριθ. L 177 της 16. 7. 1977, σ. 22.  (6) ΕΕ αριθ. L 256 της 11. 10. 1979, σ. 21.